stanford-oval/wikipedia huggingface dataset:
Veeti Kallio
Aiheesta muualla

Kuvia tai muita tiedostoja aiheesta Veeti Kallio Wikimedia Commonsissa
Veeti Kallio Elonetissä.
Veeti Kallio Internet Movie Databasessa. (englanniksi)
Veeti Kallio Fono-äänitetietokannassa
| n k Leningrad Cowboys |
| --- | --- |
 Ville Tuomi  Sakke Järvenpää  Tume Uusitalo  Varre Vartiainen  Pauli Hauta-aho  Sami Järvinen  Timo Tolonen  Okke Komulainen  Pemo Ojala  Pope Puolitaival  Jay Kortehisto  Anna Sainila  Hanna Moisala   Mato Valtonen  Nicky Tesco  Silu Seppälä  Mauri Sumén  Puka Oinonen  Pimme Korhonen  Sakari Kuosmanen  Pekka Virtanen  Ben Granfelt  Esa Niiva  Teijo "Twist Twist" Erkinharju  Jore Marjaranta  Tokela  Vesa Kääpä  Mari Hatakka  Tiina Isohanni  Tatu Kemppainen  Veeti Kallio  Tipe Johnson  Ykä Putkinen  Antti Snellman  Marzi Nyman  Juuso Hannukainen 
Albumit:  1917 - 1987  Leningrad cowboys go America  We Cum from Brooklyn  Total Balalaika Show - Helsinki Concert  Live in Prowinzz  Happy Together  Go Space  Mongolian Barbeque  Thank You Very Many - Greatest Hits And Rarities  Terzo Mondo  Go Wild  Global Balalaika Show  Zombie's Paradise  'Those Were the Days – The Best of Leningrad Cowboys  'Buena Vodka Social Club 
Singlet:  '”Those Were The Days CD-Single”  '”Those Were The Days CD-Single”  ”Thru The Wire CD-Single”  ”Jupiter Calling CD-Single”  ”Where's The Moon CD-Single”  ”Be Worry Don't Happy CD-Promo Single”  ”Happy Being Miserable CD-Single” 
Elokuvat:  Rocky VI  Thru The Wire  L.A. Woman  Leningrad Cowboys Go America  Those Were The Days  These Boots  Total Balalaika Show  Leningrad Cowboys Meet Moses  LA Without a Map 
Musiikkivideot:  Jupiter Calling  Leningrad  Where`s The Moon  Happy Being Miserable  You`re My Heart, You`re My Soul  All We Need is Love  Gimme Your Sushi  Buena Vodka Social Club 
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Ritva  Elonet
Nupuri

| Nupuri> Nupurböle |
| --- | --- |
 Kaupungin kartta, jossa Nupuri korostettuna.  Espoon kaupunginosat
Kaupunki:  Espoo
Suuralue:  Vanha-Espoo
Kaupunginosa nro:  74
Pinta-ala:  4,1 km² 
Osa-alueet:  Arkiniitty, Hallava, Käkiniitty, Leppimäki, Mustapuro, Rintinmäki
Lähialueet:  Karhusuo, Kolmperä, Gumböle, Kunnarla, Vanha-Nuuksio
Nupuri (ruots. Nupurböle) on Espoon kaupunginosa. Se sijaitsee Nupurinjärven itäpuolella ja kuuluu Vanha-Espoon suuralueeseen. Nupurissa on päiväkoti, kappeli, pubi, Nupurin kartano ja golfkenttä.
Nupurinjärvi sijaitsee Turunväylän ja Turuntien (seututie 110) välissä. Nupurinjärveen laskee Brobackaån-niminen puro pohjoisesta ja siitä pois laskee Mustapuro etelään päin. Järven rannat ovat soistuneet. Kartano sijaitsee järven itärannalla.
Nupurinjärven länsipuolella sijaitsee pieni suojeltu Kakarlampi Kolmperän ja Ämmässuon rajamailla.
Nupurin läpi kulkevat bussit Leppävaaraan, Espoon keskukseen ja Helsinkiin.
Nimi

Nupurin ruotsinkielinen nimi Nupurböle pohjautuu Nupurinjärven nimeen, joka esiintyy vanhassa kirjoitusasussa Nupur Träsk vuonna 1750. Nupur-alkusosa saattaa olla henkilönnimi, mutta se on saattanut viitata myös järven pyörteisiin tai alueella saattaa olla yhteyksiä Nummen Nupunen-nimiseen taloon. Suomenkielinen mukaelma Nupuri on tunnettu ainakin 1900-luvun puolivälistä alkaen. Nimipari vahvistettiin vuonna 1965 ja siitä tuli kaupunginosan nimi vuonna 1982.
Historia

Autoliikenteen kasvaessa 1920-luvulla Nupurin läpi kulkeva vanha Turuntie kunnostettiin ja sitä jatkettiin uudella tiellä länteen.
Kobolttisulfaatti

| Kobolttisulfaatti |
| --- | --- |
 Kidevedellistä kobolttisulfaattia

Tunnisteet
CAS-numero:  10124-43-3
PubChem CID:  24965
Ominaisuudet
Molekyylikaava:  CoSO4
Moolimassa:  155,0 g/mol
Ulkomuoto:  Tummansinisiä kiteitä, kidevedellisenä punaisia
Sulamispiste:  96,8 °C 
Kiehumispiste:  735 °C
Tiheys:  2,7 g/cm3
Liukoisuus veteen:  36,2 g/100 ml (20 °C) 
Kobolttisulfaatti eli koboltti(II)sulfaatti (CoSO4) on kobolttikationien ja sulfaattianionien muodostama ioniyhdiste. Esiintyessään kidevedellisenä heptahydraattina CoSO4·7 H2O kobolttisulfaatti on punaista.
Valmistus ja käyttö

Kobolttisulfaattia voidaan valmistaa kobolttioksidista, kobolttihydroksidista tai kobolttikarbonaatista käsittelemällä niitä rikkihapolla.
Kobolttisulfaattia käytetään teollisuudessa lasin ja keramiikan värjäyksessä, patterien valmistuksessa ja kobolttioksidin valmistamisessa.
Suomessa kobolttisulfaattia on valmistettu Harjavallan suurteollisuuspuistossa sijaitsevassa Norilski nikelin nikkelitehtaassa vuodesta 2014 lähtien.
Turvallisuus

Aine aiheuttaa huonovointisuutta nieltynä ja pahoinvointia ja hengityksen vaikeutumista hengitettynä. Useiden muiden kobolttiyhdisteiden tavoin myös kobolttisulfaatin arvellaan olevan ihmiselle syöpää aiheuttava aine. Aine on vaarallista vesieliöstölle .
Yhdysvaltain avoin tennisturnaus 2024

Yhdysvaltain avoin tennisturnaus 2024 pelattiin 26. elokuuta – 8. syyskuuta 2024 Queensissä New Yorkissa. Se oli kaikkiaan 144. Yhdysvaltain avoin tennisturnaus ja vuoden neljäs eli viimeinen grand slam -turnaus.
Miesten kaksinpelin puolustava mestari oli serbialainen Novak Đoković ja naisten kaksinpelin puolustava mestari oli yhdysvaltalainen Coco Gauff. Heistä Đoković hävisi kolmannella kierroksella australialaiselle Alexei Popyrinille ja Gauff neljännellä kierroksella maannaiselleen Emma Navarrolle. Miesten kaksinpelin loppuottelussa italialainen Jannik Sinner voitti yhdysvaltalaisen Taylor Fritzin lukemin 6–3, 6–4, 7–5. Naisten kaksinpelin loppuottelussa neutraalilla tunnuksella pelaava valkovenäläinen Aryna Sabalenka voitti yhdysvaltalaisen Jessica Pegulan pistein 7–5, 7–5.
Miesten nelinpelin mestaruuden voittivat australialaiset Max Purcell ja Jordan Thompson, naisten nelinpelin ukrainalainen Ljudmyla Kitšenok ja latvialainen Jeļena Ostapenko sekä sekanelinpelin italialaiset Sara Errani ja Andrea Vavassori.
Ivar Fleming

Ivar Fleming eli Iivari Jaakkimanpoika Fleming (s. 1487 – k. 1548) oli suomalainen valtaneuvos ja Nyynäisten herra. Hän oli syntyisin Kuitian kartanonherrain suvusta. Fleming oli Pohjois-Suomen laamanni vuodesta 1524. Hän johti veljensä Erikin kanssa sotilaita, jotka karkottivat tanskalaiset Suomesta vuonna 1523.
CS Fola Esch

Sporting Circle Fola Esch on jalkapalloseura Esch-sur-Alzetten kaupungista. Seura on perustettu 1906. CS Fola Esch pelaa Luxemburgin korkeimmalla sarjatasolla Kansallinen divisioonassa. Maansa mestaruuden Fola Esch on voittanut kuudesti 1918, 1920, 1922, 1924. 1930 ja 2013.
Joukkue

Tilanne 18. heinäkuuta 2013
Racing FC Union Luxemburg

Racing Football Club Union Luxembourg tai Racing Football Club Union Lëtzebuerg tai usein vain Racing FC on jalkapalloseura Luxemburgin kaupungista. Seura pelaa kaudella 2018–2019 Luxemburgin korkeimmalla sarjatasolla Kansallinen divisioonassa.
Historia

Racing on virallisesti perustettu vuonna 2005, kun CS Alliance 01, CA Spora Luxemburg ja Union Luxemburg fuusioituivat. Racingin historiaan liittyy monia seurojen fuusioitumisia, sillä Racingin muodostaneet kolme seuraa ovat myös syntyneet seurojen fuusioiden kautta:
CS Alliance 01 muodostui vuonna 2001, kun FC Aris Bonnevoie ja CS Hollerich fuusioituivat
Union Luxemburg perustettiin vuonna 1925, kun US Hollerich Bonnevoie ja JS Verlorenkost fuusioituivat
CA Spora Luxemburg perustettiin vuonna 1923, kun Racing Club Luxemburg ja Sporting Club Luxemburg fuusioituivat
Nykyinen seura ei ole saavuttanut kansallisia mestaruuksia, mutta sitä edeltäneet seurat ovat voittaneet useita mestaruuksia. Racing on voittanut Luxemburgin cupin vuonna 2018.
Artsakh FC

Artsakh Football Club on jalkapalloseura Jerevanin kaupungista. Seura pelaa kaudella 2018–2019 Armenian jalkapalloliigassa, joka on maan korkein sarjataso. Seura on perustettu vuonna 2017.
FC Gandzasar Kapan

Football Club Gandzasar Kapan (arm. Ֆուտբոլային Ակումբ Գանձասար Կապան) on jalkapalloseura Kapanin kaupungista. Seura pelaa maansa korkeimmalla sarjatasolla Armenian jalkapalloliigassa.
Gandzasar on pelannut usealla kaudella UEFAn alaisissa turnauksissa. Ensimmäisen kerran se pääsi mukaan kaudella 2009-10 Eurooppa-liigaan, jolloin se hävisi toisella karsintakierroksella alankomaalaiselle NAC Bredalle yhteismaalein 8-0. Kaudella 2012-13 Gandzasar voitti Eurooppa-liigan ensimmäisellä karsintakierroksella färsaarelaisen EB/Streymurin vierasmaalisäännön perusteella, mutta toisella kierroksella sveitsiläinen Servette oli parempi maalein 5-1. Kaudella 2013-14 Gandzasar hävisi ensimmäisellä karsintakierroksella kazakstanilaiselle Aktobelle 4-2.
Uneton Seattlessa

| Uneton Seattlessa> Sleepless in Seattle |
| --- | --- |

Ohjaaja:  Nora Ephron
Käsikirjoittaja:   Jeff Arch  Nora Ephron 
Tuottaja:  Jane Bartelme
Säveltäjä:  Marc Shaiman
Kuvaaja:  Sven Nykvist
Pääosat:   Tom Hanks  Meg Ryan  Ross Malinger  Bill Pullman  Rosie O'Donnell 
Valmistustiedot
Valmistusmaa:  Yhdysvallat
Tuotantoyhtiö:  TriStar Pictures
Levittäjä:  InterCom Netflix
Ensi-ilta:  1993
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Uneton Seattlessa (Sleepless in Seattle) on Nora Ephronin ohjaama yhdysvaltalainen elokuva vuodelta 1993. Se on lämminhenkinen romanttinen komedia, jonka pääosia näyttelevät Tom Hanks ja Meg Ryan. Elokuva menestyi ilmestymisvuonnaan teattereissa hyvin, ja se oli Oscar-ehdokkaana parhaasta originaalimusiikista ja parhaasta käsikirjoituksesta. Elokuva noudattaa tietoisesti vanhojen nostalgisten Hollywood-elokuvien kaavaa, jossa rakkauden tiellä on monia esteitä, mutta jossa koittaa lopulta onnellinen loppu. Tärkeässä osassa elokuvassa ovatkin Hollywoodin kulta-ajan vanhat musiikki- ja elokuvaklassikot, varsinkin Unohtumaton rakkaus -elokuva vuodelta 1957, johon elokuvassa usein viitataan.
Juoni

Sam Baldwin (Hanks) on hiljattain leskeksi jäänyt arkkitehti ja poikansa Jonahin (Malinger) yksinhuoltajaisä. Hän muuttaa Chicagosta Seattleen saadakseen helpotusta suruunsa, mutta saa huomata, että vaimon kuoleman jälkeen elämää ei ole helppo jatkaa eteenpäin. Jonah seuraa vierestä isänsä yksinäisyyttä, kunnes soittaa jouluaattona radion psykologiohjelmaan ja kertoo suorassa lähetyksessä sen juontajalle, että hänen isänsä tarvitsee uuden vaimon. Tuhannet amerikkalaisnaiset kuulevat ohjelman ja kiinnostuvat sympaattiselta kuulostavasta leskimiehestä, unettomasta Seattlessa. Näiden naisten joukossa on Annie Reed (Ryan), joka on tahollaan kihloissa mutta ihastuu silti Samiin. Toimittajatyönsä kautta hän ottaa selville miehen taustoista ja lähettää tälle satojen muiden naisten tavoin kirjeen. Jonah innostuu Anniesta, mutta Sam-isää on vaikeampi taivutella tapaamaan tätä. Monien mutkien ja Jonahin myötävaikutuksen jälkeen pari kuitenkin kohtaa toisensa pilvenpiirtäjän huipulla ja rakastuu.
Rooleissa

| 0 | 1 | 2 |
| --- | --- | --- |
|  Tom Hanks  | … |  Sam Baldwin   |
|  Meg Ryan  | … |  Annie Reed   |
|  Ross Malinger  | … |  Jonah Baldwin   |
|  Bill Pullman  | … |  Walter   |
|  Rosie O'Donnell  | … |  Becky   |
|  Gaby Hoffmann  | … |  Jessica   |
|  Victor Garber  | … |  Greg   |
|  Rita Wilson  | … |  Suzy   |
|  Barbara Garrick  | … |  Victoria   |
|  Carey Lowell  | … |  Maggie Abbott Baldwin   |
|  David Hyde Pierce  | … |  Dennis Reed   |
|  Dana Ivey  | … |  Claire Bennett   |
|  Rob Reiner  | … |  Jay   |
Arvioita

Video-oppaassa vuodelta 1994 Bello Romano kutsuu elokuvaa hyvin kirjoitetuksi ja miellyttävästi roolitetuksi, mutta ylisentimentaaliseksi ja vanhahtavaksi. Hän antaa sille neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever antaa elokuvalle kolme ja puoli tähteä neljästä muun muassa Sven Nykvistin kuvauksen ansiosta.
Aiheesta muualla

Uneton Seattlessa Internet Movie Databasessa (englanniksi)
Vialfrè

| Vialfrè |
| --- | --- |

 Vialfrè
 Koordinaatit: 45°23′N, 7°49′E 
Valtio:  Italia
Alue:  Piemonte
Metropolikaupunki:  Torino
Korkeus:  470 m
Väkiluku:  258 
Aikavyöhyke:  UTC+1
 – Kesäaika:  UTC+2
 
 https://www.comune.vialfrè.to.it 
Infobox OKVirheellinen NIMI-arvo: 
Vialfrè (piemonteksi Vialfrèj) on kunta Italiassa Piemonten alueella sijaitsevassa Torinon metropolikaupungissa. Vuoden 2024 alussa kunnassa oli arviolta 258 asukasta.
KF Skënderbeu Korçë

Klubi Futbollistik Skënderbeu Korçë on jalkapalloseura Korçën kaupungista ja se pelaa Albanian korkeimmalla sarjatasolla Kategoria superioressa. Seura on perustettu 1909. Korçë on voittanut Albanian mestaruuden kuudesti: 1933, 2011, 2012, 2013, 2014 ja 2015.
Aiheesta muualla

Viralliset kotisivut (albaniaksi)
Tähtijengi – Get Crazy USA!

| Tähtijengi – Get Crazy USA!> Get Crazy |
| --- | --- |

Ohjaaja:  Allan Arkush
Käsikirjoittaja:   Danny Opatoshu  Henry Rosenbaum  David Taylor 
Tuottaja:  Hunt Lowry
Säveltäjä:  Michael Boddicker
Kuvaaja:  Thomas Del Ruth
Leikkaaja:   Mark Goldblatt  Kent Beyda  Michael Jablow 
Lavastaja:  Elayne Barbara Ceder
Pääosat:   Malcolm McDowell  Allen Garfield  Daniel Stern 
Valmistustiedot
Valmistusmaa:  Yhdysvallat
Levittäjä:  Embassy Pictures
Ensi-ilta:   5. elokuuta 1983 (USA)  7. syyskuuta 1984 (Suomi) 
Kesto:  92 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tähtijengi – Get Crazy Usa! (engl. Get Crazy!) on vuonna 1983 ensi-iltansa saanut elokuva, jonka ohjasi Allan Arkush. Elokuvan pääosia näyttelevät Malcolm McDowell, Allen Garfield, Daniel Stern, Gail Edwards ja Ed Begley Jr.
Juoni

On 31. joulukuuta 1982 ja Saturn-teatteri valmistautuu uudenvuodenaaton konserttiin, jota ohjaa itse omistaja, Max Wolfe (Allen Garfield). Wolfe on johtanut Saturnia jo vuodesta 1968, joten hänen uskotaan osaavan asiansa. Maxia avustavat näyttämöavustajat Neil Allen (Daniel Stern) ja Willy Loman (Gail Edwards).
Max Wolfella on teatterille kolmenkymmenen vuoden vuokrasopimus. Konserttijohtaja Colin Beverly (Ed Begley Jr.) tarjoutuu maksamaan Maxin pois vuokrasta ja vaikka tarjous tuntuu hyväsydämiseltä, Max kieltäytyy. Ulkopuolella Maxin teennäinen veljenpoika Sammy (Miles Chapin) kertoo Beverlylle olevansa teatterin perijä, ja Beverly ehdottaa Sammylle samaa kuin Maxille – mutta vain, jos Sammy saa Maxin allekirjoituksen Beverlyn papereihin ennen keskiyötä.
King Blues -niminen mies avaa illan kahdella ”omalla” hittikappaleellaan, ”The Blues Had a Baby and They Named it Rock and Roll” ja ”Hoochie Coochie Man”. Seuraavaksi The Nada Band esiittää yleisölle kappaleen ”I’m Not Going to Take It No More”.
Esitysten aikana Sammy yrittää löytää tapoja, joilla sabotoida teatteria, kuten sytyttämällä tulipalon kellariin. Colin Beverlyn apurit, Mark ja Marv, antavat Sammylle pommin, jonka poika asettaa rakettialukseen, jonka kyydissä Max aikoo ajaa keskiyön loppuhuipennuksessa.
Willy kuulee Markin ja Marvin puhuvan pommista, ja tulee heidän kaappaamakseen ja lukitsemakseen Colin Beverlyn limusiinin tavaratilaan. Willy onnistuu pakenemaan, ja juoksee takaisin teatterille. Vain hieman ennen keskiyötä Willy ehtii teatterille ja kertoo pommista Neilille. Sekuntien tikittäessä eteenpäin pommia heitetään henkilöltä henkilölle; ihmiset yrittävät saada sen ulos teatterista. Lopulta pommi päätyy Colin Beverlyn limusiiniin. Viimeiset sekunnit kuluvat, ja pommi räjähtää. Kaikki huutavat yhteen ääneen: ”Hyvää uuttavuotta!”
Max päästää Neilin teatterin johtoon ja kertoo aikomuksistaan ryhtyä eläkkeelle. Neil pyytää Willyä jakamaan teatterin johdon kanssaan. Lopputekstit pyörivät ruudulla samalla, kun kuuluu viimeinen ääni: ”Kiitos muistoista koko Fillmore East 1968–71:n henkilökunnalle.”
Näyttelijät

| 0 | 1 | 2 |
| --- | --- | --- |
|  Malcolm McDowell  | … |  Reggie Wanker   |
|  Allen Garfield  | … |  Max Wolfe (teksteissä nimellä Allen Goorwitz)   |
|  Daniel Stern  | … |  Neil Allen   |
|  Gail Edwards  | … |  Willy Loman   |
|  Miles Chapin  | … |  Sammy Fox   |
|  Ed Begley Jr.  | … |  Colin Beverly   |
|  Stacey Nelkin  | … |  Susie Allen   |
|  Bill Henderson  | … |  King Blues   |
|  Lou Reed  | … |  Auden   |
|  Howard Kaylan  | … |  Kapteeni Cloud   |
|  Lori Eastside  | … |  Nada   |
|  Lee Ving  | … |  Piggy   |
|  John Densmore  | … |  Toad   |
|  Anna Bjorn  | … |  Kreivitär Chantamina   |
|  Robert Picardo  | … |  Connell O’Connell   |
|  Bobby Sherman  | … |  Mark   |
|  Fabian  | … |  Marv (teksteissä nimellä Fabian Forte)   |
|  Paul Bartel  | … |  tri Carver   |
|  Dan Frischman  | … |  Joey   |
|  Clint Howard  | … |  pää-Usher   |
|  Denise Galik  | … |  Hoitaja Gwen   |
Vastaanotto

Tähtijengin lehdistönäytös järjestettiin 5. elokuuta 1983. Yksi kilteimmistä arvostelijoista oli Janet Maslin The New York Timesista. Maslin kutsui sitä hyvin luonnollistetuksi. Lippumyymälöiden vastaanotto oli myös laimea, ja elokuvaa esitettiin hyvin lyhytaikaisesti.
Vaikka Tähtijengi jääkin kauas Allan Arkushin aiemman elokuvan, Rock ’n’ Roll High Schoolin, taakse, se on nykyään fanien kulttisuosikki rock’n’roll-elokuvien joukossa; joidenkin kriitikoiden mielestä elokuva on ”genren parhaimmistoa”.
Ääniraita

”Get Crazy” – Sparks
”You Can’t Make Me” – Lori Eastside & Nada
”Chop Suey” – Ramones
”It’s Only a Movie” (tunnetaan myös nimellä ”But, But”) – Marshall Crenshaw
”Little Sister” – Lou Reed
”I’m Not Gonna Take It” – Lori Eastside & Nada
”Hot Shot” – Malcolm McDowell
”The Blues Had a Baby and They Named It Rock & Roll” – Bill Henderson
”Hoochie Coochie Man” – Fear
”Starscape” – Michael Boddicker
”Auld Lang Syne” – Howard Kaylan
Aiheesta muualla

Tähtijengi – Get Crazy USA! Internet Movie Databasessa (englanniksi)
Tähtijengi – Get Crazy USA! Elonet.
FC Rànger's

| FC Rànger's |
| --- | --- |
Koko nimi:  Fútbol Club Rànger's
Perustettu:  1981
Kenttä:  Aixovall
– kapasiteetti:  1 500
Sarja:  Primera Divisió
Infobox OKVirheellinen NIMI-arvo: 
FC Rànger's on andorralainen jalkapalloseura, jonka kotikaupunki on maan pääkaupunki Andorra la Vella. Vuonna 1981 perustettu seura voitti ensimmäisen mestaruutensa keväällä 2006.
Saavutukset

Andorran mestaruudet: 2 (2006, 2007)
Andorran supercup-mestaruudet: 1 (2006)
Kəpəz PFK

Kəpəz Peşəkar Futbol Klubu (azer. Kəpəz Peşəkar Futbol Klubu) on jalkapalloseura Gəncən kaupungista. Se pelaa maansa korkeimmalla sarjatasolla Azerbaidžanin Valioliigassa. Maansa mestaruuden Kəpəz on voittanut vuosina 1995, 1998, 1999 ja 2010. Azerbaidžanin cupin seura on voittanut vuosina 1994, 1997, 1998 ja 2000.
Kəpəz on pelannut useana kautena UEFAn alaisissa kansainvälisissä turnauksissa. Ensiesiintyminen tapahtui kaudella 2004 UEFA Intertoto Cupissa. Mestarien liigassa seura on esiintynyt kahdesti: kausilla 2008-09 ja 2010-11, jolloin kummallakin kerralla seura on pudonnut toisella karsintakierroksella. Eurooppa-liigassa Kəpəz on päässyt parhaimmillaan kolmannelle karsintakierroksella kaudella 2015-16.
Guadalcanalin taistelu

Guadalcanalin taistelu oli Yhdysvaltain ja Japanin keisarikunnan joukkojen välinen taistelu Salomonsaariin kuuluvan Guadalcanalin saaren hallinnasta 7. elokuuta 1942 – 9. helmikuuta 1943 toisessa maailmansodassa. Taistelu oli ensimmäinen liittoutuneiden hyökkäys Japania vastaan Tyynenmeren sotatoimien alettua.
Liittoutuneet, joista valtaosa oli yhdysvaltalaisia, nousivat maihin 7. elokuuta Salomonsaarten Guadalcanalille, Tulagille ja Floridalle estääkseen alueen käytön japanilaisilta ja suojatakseen Yhdysvaltain, Australian ja Uuden-Seelannin välisiä huolto- ja viestiyhteyksiä. Liittoutuneiden oli tarkoitus luoda samalla tukialue hyökkäyksen jatkamiselle japanilaisten alueen tärkeimmän tukikohdan Rabaulin lamauttamiseksi. Ylivoimaiset maihinnousujoukot valtasivat Tulagin ja Floridan sekä Guadalcanalilla olevan valmisteilla olleen lentotukikohdan, joka nimettiin Henderson Fieldiksi. Yhdysvaltain laivasto tuki hyökkäystä.
Liittoutuneiden hyökkäyksen yllättämät japanilaiset pyrkivät elokuusta marraskuuhun valtaamaan lentokentän takaisin, mistä seurasi kolme maataistelua ja seitsemän meritaistelua, joista viisi käytiin öisin ja kaksi oli lentotukialusosastojen välisiä. Lisäksi käytiin jatkuvia lähes päivittäisiä ilmataisteluita, jotka kulminoituivat Guadalcanalin meritaisteluun marraskuun alussa japanilaisten pyrkiessä valtaamaan voimakkaan laivasto- ja lento-osaston tuella lentokentän takaisin. Hyökkäys torjuttiin ja joulukuussa japanilaiset lopettivat hyökkäykset evakuoiden joukkonsa saarelta 7. helmikuuta 1943.
Taustaa

Japani hyökkäsi 7. joulukuuta Havaijille tuhoten suuren osan Pearl Harborin tukikohtaan sijoitetusta Yhdysvaltain Tyynenmeren laivastosta, mikä liitti kummatkin maat toiseen maailmansotaan vastakkaisille puolille. Japanin tavoitteena oli tuhota Yhdysvaltain laivaston toimintakyky Tyynellämerellä, mikä mahdollistaisi Japanin etenemisen luonnonvaroiltaan rikkaille alueille sekä puolustusrenkaan luomisen vallattujen alueiden ja Japanin kotisaarten suojelemiseksi. Tämän toteuttamiseksi Japani hyökkäsi Filippiineille, Thaimaahan, Malakan Salmisiirtokuntiin, Burmaan, Alankomaiden Itä-Intiaan,Wakelle, Gilberteille, Uuteen Britanniaan ja Guamille. Hyökkäykset kohdistuivat muihin liittoutuneisiin kuten Yhdistyneeseen kuningaskuntaan, Australiaan ja Alankomaihin.
Japani pyrki kahdesti laajentamaan strategista aloitettaan ja edetä eteläiselle ja keskiselle Tyynellemerelle, jossa joukot olisivat uhanneet Australiaa ja Havaijia sekä lopulta Yhdysvaltain länsirannikkoa. Yritysten seurauksena olivat Korallimeren ja Midwayn taistelut. Korallimeri oli Yhdysvaltain strateginen voitto, mikä selvisi vasta sodan lopulla. Midway oli liittoutuneiden ensimmäinen voitto, joka samalla heikensi keisarillisen Japanin laivaston lentotukialuslaivaston kykyä jatkaa hyökkäystä. Japanilaisten hyökkäystahto ei kuitenkaan hiipunut ja he pyrkivät jatkamaan etenemistään hyökäten Port Moresbyyn pitkin Kokodan tietä. Liittoutuneet olivat edelleen puolustusasemissa, mutta merellä saavutettujen voittojen seurauksena Yhdysvallat aloitti vastahyökkäysvalmistelut ja siten aloitteen ottamisen japanilaisilta.
Liittoutuneiden hyökkäyksen kohteeksi valittiin Salomonsaaret ja ensimmäisiksi kohteiksi saarten eteläosassa olevat Guadalcanal, Tulagi ja Florida. Japani oli vallannut toukokuussa 1942 Tulagin, jonne se oli rakentanut vesilentokoneiden tukikohdan. Liittoutuneiden huoli alueesta kasvoi, kun Japani aloitti lentotukikohdan rakentamisen Lunga Pointiin lähelle Guadalcanalia. Tukikohdasta japanilaisten raskaat pommikoneet uhkaisivat Yhdysvaltain länsirannikon ja Australian itärannikon välisiä yhteyksiä. Elokuussa 1942 japanilaisilla oli noin 900 sotilasta Tulagilla lähisaarineen ja Guadalcanalilla 2 800 henkeä, joista 2 200 korealaisia työläisiä ja japanilaisia rakennusalan ammattilaisia. Rakennettavien tukikohtien tarkoituksena oli suojata Japanin alueen tärkeintä tukikohtaa Rabaulia, uhata liittoutuneiden huolto- ja viestiyhteyksiä sekä luoda tukialue Fidžille, Uuteen-Kaledoniaan ja Samoalle suunnatulle hyökkäykselle (operaatio FS). Japanilaisten tarkoituksena oli sijoittaa Guadalcanalille 45 hävittäjää ja 60 pommikonetta. Lentokoneet olisivat samalla suojanneet alueella toimivia japanilaisia laivasto-osastoja mahdollistaen etenemisen eteläiselle Tyynellemerelle.